Diari Oficial de la Generalitat Valenciana


Sumari del DOGV 8037, del 11-05-2017 (2017/3974)

RESOLUCIÓ de 4 de maig de 2017, de la Conselleria d'Agricultura, Medi Ambient, Canvi Climàtic i Desenvolupament Rural, per la qual es convoquen per a l'any 2017 i es publiquen les línies pressupostàries i els imports globals màxims de les ajudes a les organitzacions professionals agràries.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8037

Data del DOGV
:   11-05-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/3974


Data del document
:   04-05-2017

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * ajuda pública

RESOLUCIÓ de 4 de maig de 2017, de la Conselleria d'Agricultura, Medi Ambient, Canvi Climàtic i Desenvolupament Rural, per la qual es convoquen per a l'any 2017 i es publiquen les línies pressupostàries i els imports globals màxims de les ajudes a les organitzacions professionals agràries. [2017/3974]  
L'Ordre 24/2010, de 13 de juliol, de la Conselleria d'Agricultura, Pesca i Alimentació, aprova les bases reguladores per a la concessió d'ajudes a les organitzacions professionals agràries amb presència en l'àmbit territorial de la Comunitat Valenciana (DOCV 6315, 21.07.2010).  
L'Ordre de 4 d'abril de 2006, de la Conselleria d'Agricultura, Pesca i Alimentació, regula la concessió d'ajudes a les organitzacions professionals agràries que integren organitzacions de dones o organitzacions de dones amb personalitat jurídica pròpia per a la promoció de la integració i la igualtat d'oportunitats de la dona en l'àmbit rural (DOGV 5240, 18.04.2006), que és modificada per l'Ordre de 22 de juliol de 2008, de la Conselleria d'Agricultura Pesca i Alimentació (DOCV 5815, 28.07.2008).  
L'Ordre de 4 d'abril de 2006, de la Conselleria d'Agricultura, Pesca i Alimentació, regula la concessió d'ajudes per a la promoció associativa i representativa dels joves agricultors, que és modificada per l'Ordre de 22 de juliol de 2008, de la Conselleria d'Agricultura, Pesca i Alimentació (DOCV 5815, 28.07.2008).  
Aquests tres règims d'ajuda han sigut modificats per l'Ordre 2/2016, de 22 de febrer, de 2016, de la Conselleria d'Agricultura, Medi Ambient, Canvi Climàtic i Desenvolupament Rural (DOCV 7730, 29.02.2016).  
Als efectes del que disposa el Decret 147/ 2017, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, s'indica que aquests tres règims d'ajuda no necessiten notificació a la Comissió Europea perquè no compleixen els requisits de l'apartat 1 de l'article 107 del Tractat de Funcionament de la Unió Europea, ja que són beneficiaris exclusius de les ajudes les organitzacions professionals agràries, entitats sense ànim de lucre que no exercixen activitats econòmiques en què puguen oferir béns o serveis en el mercat i no hi ha la possibilitat de falsejament de la competència. En compliment del que estableix l'article 3.4 de l'esmentat decret, s'ha remés a la Direcció General de Finançament i Fons Europeus l'informe de no-subjecció a la política de competència de la Unió Europea.  
Amb l'objecte que s'inicie per a l'exercici 2017 el procediment de sol·licitud i tramitació de les ajudes mencionades, en compliment de l'article 160 i 164 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, resolc:  
  
Primer. Objecte i àmbit  
1. Convocar per a l'exercici 2017 les ajudes de la Conselleria d'Agricultura, Medi Ambient, Canvi Climàtic i Desenvolupament Rural, que s'esmenten a continuació.  
Ajudes a les organitzacions professionals agràries, regulades per l'Ordre 24/2010, de 13 de juliol, de la Conselleria d'Agricultura, Pesca i Alimentació, per la qual s'aproven les bases per a la concessió d'ajudes a les organitzacions professionals agràries (DOCV 6315, 21.07.2010), modificada per l'Ordre 2/2016, de 22 de febrer, de 2016, de la Conselleria d'Agricultura, Medi Ambient, Canvi Climàtic i Desenvolupament Rural (DOCV 7730, 29.02.2016).  
Ajudes a actuacions que promoguen la integració de la dona en l'àmbit rural, regulades per l'Ordre de 4 d'abril de 2006, de la Conselleria d'Agricultura, Pesca i Alimentació (DOGV 5240, 18.04.2006), modificada per l'Ordre de 22 de juliol de 2008, de la Conselleria d'Agricultura, Pesca i Alimentació (DOCV 5815, 28.07.2008) i per l'Ordre 2/2016, de 22 de febrer, de 2016, de la Conselleria d'Agricultura, Medi Ambient, Canvi Climàtic i Desenvolupament Rural (DOCV 7730, 29.02.2016).  
Ajudes per a la promoció associativa i representativa dels joves agricultors, regulades per l'Ordre de 4 d'abril de 2006, de la Conselleria d'Agricultura, Pesca i Alimentació (DOGV 5240, 18.04.2006), modificada per l'Ordre de 22 de juliol de 2008, de la Conselleria d'Agricultura, Pesca i Alimentació (DOCV 5815, 28.07.2008) i per l'Ordre 2/2016, de 22 de febrer, de 2016, de la Conselleria d'Agricultura, Medi Ambient, Canvi Climàtic i Desenvolupament Rural (DOCV 7730, 29.02.2016).  
2. Les ajudes s'estableixen per a les accions que s'hagen desenvolupat o s'hagen de desenvolupar entre el 15 de novembre de 2016 i el 15 de novembre de 2017.  
  
Segon. Sol·licitud i documentació a presentar  
1. Els interessats que tinguen les condicions previstes en cada una de les bases reguladores esmentades en el punt anterior presentaran la sol·licitud telemàticament per mitjà del model normalitzat accessible en la guia PROP de la Generalitat, en els enllaços indicats a continuació:  
Ajudes a les organitzacions professionals agràries  
http://www.gva.es/va/inicio/procedimientos'id\_proc=561  
Ajudes a actuacions que promoguen la integració de la dona en l'àmbit rural  
http://www.gva.es/va/inicio/procedimientos'id\_proc=1376  
Ajudes per a la promoció associativa i representativa dels joves agricultors  
http://www.gva.es/va/inicio/procedimientos'id\_proc=1578  
2. La sol·licitud anirà acompanyada de la documentació i declaracions responsables establides en les bases reguladores i en la legislació vigent.  
3. Per mitjà de la presentació de la sol·licitud, el sol·licitant manifesta sota la seua responsabilitat que totes les dades que s'arrepleguen en aquesta i en la documentació que s'hi adjunta són verídiques i que es troba en possessió de la documentació que així ho acredita, i queda a disposició de la Generalitat per a la seua presentació, comprovació, control i inspecció posterior que s'estimen oportuns.  
4. Segons el que disposa l'article 69.4 de la Llei 39/2015, d'1 d'octubre, del procediment administratiu comú de les administracions públiques, la inexactitud, falsedat o omissió, de caràcter essencial, de qualsevol dada o informació que s'incorpore a una declaració responsable o a una comunicació o la no-presentació davant de l'Administració competent de la declaració responsable, la documentació que siga, si és el cas, requerida per a acreditar el compliment del que s'ha declarat o la comunicació, determinarà la impossibilitat de continuar l'exercici del dret afectat des del moment en què es tinga constància de tals fets, sense perjuí de les responsabilitats penals, civils o administratives que pertocaren.  
5. D'acord amb el que disposa l'article 28 de la Llei 39/2015, d'1 d'octubre, la presentació de la sol·licitud comporta l'autorització a l'òrgan gestor del procediment per a obtindre directament les dades d'identitat del representant legal i d'estar al corrent amb el compliment de les seues obligacions tributàries i davant de la Seguretat Social. En el cas que el sol·licitant s'opose al fet que l'òrgan gestor obtinga directament aquesta informació, haurà d'indicar-ho expressament en el formulari i quedarà obligat a aportar els documents acreditatius corresponents.  
  
6. En el cas que la sol·licitud no tinga els requisits exigits o no s'hi adjunten els documents preceptius, la persona interessada serà requerida perquè, en un termini de 10 dies, esmene la falta o adjunte els documents, amb la indicació que, si així no ho fera, es considerarà que desisteix de la seua petició, amb la resolució prèvia que haurà de ser dictada en els termes que estableix l'article 21 apartat 1r de la Llei 39/2015, d'1 d'octubre, del procediment administratiu comú de les administracions públiques.  
7. Si alguna de les entitats presenta la seua sol·licitud presencialment, les administracions públiques requeriran l'interessat perquè l'esmene a través de la seua presentació electrònica. A aquests efectes, es considerarà com a data de presentació de la sol·licitud aquella en què haja sigut realitzada l'esmena.  
  
Tercer. Termini i forma de presentació de les sol·licituds  
1. El termini de presentació de sol·licituds serà d'un mes, comptador a partir de l'endemà de la publicació de l'extracte d'aquesta resolució en el Diari Oficial de la Generalitat Valenciana.  
2. Com els sol·licitants són persones jurídiques, obligades a relacionar-se amb la Generalitat a través de mitjans electrònics en els termes de l'article 14 de la Llei 39/2015, d'1 d'octubre, del procediment administratiu comú, presentaran les sol·licituds telemàticament. Per a això, la Generalitat disposa de seu electrònica, a la qual pot accedir-se des de les següents URL:  
Ajudes a les organitzacions professionals agràries  
http://www.gva.es/va/inicio/procedimientos'id\_proc=561  
Ajudes a actuacions que promoguen la integració de la dona en l'àmbit rural  
http://www.gva.es/va/inicio/procedimientos'id\_proc=1376  
Ajudes per a la promoció associativa i representativa dels joves agricultors  
http://www.gva.es/va/inicio/procedimientos'id\_proc=1578  
  
Quart. Finançament de les ajudes  
La dotació pressupostària per a les ajudes, finançades amb fons propis de la Generalitat, es farà a càrrec de la secció 12 Conselleria d'Agricultura, Medi Ambient, Canvi Climàtic i Desenvolupament Rural, programa 714.20, d'Ordenació i millora de la producció agrària, del pressupost de la Generalitat per a 2017, amb les línies i imports globals màxims següents:  
Ajudes a les organitzacions professionals agràries.  
Codi línia: S0196000  
Import global màxim: 155.000,00 -  
Codi línia: S0204000  
Import global màxim: 64.000,00 -  
Ajudes a actuacions que promoguen la integració de la dona en l'àmbit rural.  
Codi línia: S2814000  
Import global màxim: 15.500,00 -  
Ajudes per a la promoció associativa i representativa dels joves agricultors.  
Codi línia: S2814000  
Import global màxim: 15.500,00 -  
  
La present resolució posa fi a la via administrativa i en contra podrà interposar-se un recurs de reposició davant de la consellera d'Agricultura, Medi Ambient, Canvi Climàtic i Desenvolupament Rural, en el termini d'un mes des de l'endemà de la seua publicació, o bé directament, en el termini de dos mesos des de l'endemà de la seua publicació, un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i l'article 46.1 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 4 de maig de 2017.- La consellera d'Agricultura, Medi Ambient, Canvi Climàtic i Desenvolupament Rural: Elena Cebrián Calvo.